b'\n_START_ARTICLE_\nStade de Reims\n_START_PARAGRAPH_\nStade de Reims, Stade Reims ali preprosto Reims je francoski nogometni klub s sede\xc5\xbeem v Reimsu. Klub je bil ustanovljen leta 1910 pod imenom Soci\xc3\xa9t\xc3\xa9 Sportive du Parc Pommery in trenutno igra v Ligue 1, 1. francoski nogometni ligi._NEWLINE_Reims je eden izmed najbolj uspe\xc5\xa1nih klubov v francoski zgodovini nogometa, saj je osvojil \xc5\xa1est naslovov prvaka, en naslov prvaka 2. lige, dva naslova pokalnega prvaka, en naslov pokalnega podprvaka, en naslov prvaka liga\xc5\xa1kega pokala in pet naslovov prvaka pokala \xc5\xa1ampionov. Klub je bil uspe\xc5\xa1en tudi na evropski ravni, saj je bil v evropskem pokalu dvakrat podprvak (1956, 1959) in prvak latinskega pokala (1953) in alpskega pokala (1977). Po sezoni 1978/79 je bil relegirani v drugo francosko ligo, a po sezoni 2011/12, po ve\xc4\x8d kot tridesetih letih mu je uspelo najti mesto v Ligue 1, kjer je igral do konca sezone 2015/16, ko je bil ponovno relegiran._NEWLINE_Reims igra svoje doma\xc4\x8de tekme na Stade Auguste Delaune. Barvi dresov sta rde\xc4\x8da in bela.'